Covid-19: Kungiyar likitoci NMA ta raba kayan kare kai – Freedom Radio Nigeria
An raba sinadarin wanke hannu a Asibitin Murtala
An yi garkuwa da dan uwan gwamnan jihar Bauchi
Adadin masu dauke da Corona ya kai 1728 a Najeriya
Cibiyar dakile cutuka masu yaduwa ta kasa NCDC ta ce a ranar Laraba an samu karin mutane 196 da suka kamu da cutar Covid-19 a sassan Najeriya.
Cikin sanawar da NCDC ta wallafa a shafinta na Twitter a daren Larabar nan ta ce an samu karin ne daga jihohin Lagos inda aka samu karin mutane 87 sai Kano da ta samu karin mutane 24, Gombe ta samu karin mutum 18 sai Kaduna da aka samu karin mutum 17.
Birnin tarayya Abuja an samu karin mutum 16 sai Katsina da aka samu karin mutum 10, Sokoto ta samu karin mutum 8 yayin da jihar Edo ta samu karin mutum 7.
Jihar Borno an samu karin mutum 6, sai jihar Yobe da aka samu mutum 1, jihar Ebonyi da Adamawa ma an samu karin mutum guda-guda.
Har ila yau, NCDC ta ce yanzu haka adadin wadanda suka kamu da cutar a Najeriya sun Kai 1728 yayin da 307 suka warke sarai.
Guda 51 kuma suka rasa ransu sanadiyyar cutar.
Covid19: Badaru ya bada umarnin rufe karin kananan hukumomi hudu
BUK zata fara gwajin masu dauke da cutar Corona
Gwamnati za ta binciki yawaitar mace-macen da ake samu a Kano
Al’ummar kwaryar birnin Kano sun shiga cikin zullumi sakamakon yawaitar mace-mace da ake samu a yankin kwaryar birnin.
Rahotonni na nuni da cewa an samu karuwar adadin wadanda ke rasuwa a birnin Kano kuma mafi yawa mutuwar tafi shafar dattijai.
Wani mai aikin hakar kabari a makabarta da Freedom Radio ta zanta da shi ya ce yayi matukar kaduwa bayan da ya ga adadin wadanda ake kawo sun ninninka na baya.
Wannan batu ya sanya hatta masu amfani da kafafan sada zumunta na zamani suna ta cin karo da labarin rasuwa a kafafan.
Ku kalli wadansu sanarwar mutuwa da aka wallafa a shafin Facebook a Kano.
Har ila yau, ana ta yada wasu alkaluma da ba a tantace ba wadanda suke nuna adadin wadanda suka rasu a wannan yanayin.
Sai dai manazarta na ganin cewa zai yi wuya a iya tantance adadin wadanda suka rasu a Kano cikin sauki, kasancewa bisa al’ada masu aiki a makabarta basa tattara bayanan mamatan da ake binnewa a makabartu.
Sai dai cikin wata sanarwa da ma’aikatar lafiya ta jihar Kano ta fitar da tsakar ranar litinin ta ce ta samu labarin mace-macen da ake wallafawa a kafafan na sada zumunta.
Sanarwar mai dauke da sa hannun jami’ar hurda da jama’a ta hukumar Hadiza Namadi ta ce kwamishinan lafiya na jihar Kano Dr. Aminu Ibrahim Tsanyawa tuni su ka fara bincike kan wannan al’amari domin tabbatar da hakikanin abinda ke faruwa.
Hari la yau Dakta Tsanyawa ya ce da zarar sun kammala bincike zasu sanar da al’umma halin da ake ciki.
A karshe kwamishinan yayi addu’ar Allah ya gafartawa wadanda suka rasu.